Наступнымі гралі віцебскія дэткоршчыкі Wheel Of Samsara і менскія постхардкоршчыкі Ash & Skies. Першых бачыў упершыню і быў уражаны напорыстасьцю і проста мацнейшай вакальнай падачай. Недзе ў гэты момант у мяне на вачах хлопец, які круціў вяртуху, разарваў джынсы ад верху і да самых каленаў. Калі ў некага яшчэ ўзьнікае пытаньне, нашто мошэры заўсёды пераапранаюцца ў спартовую вопратку – вось вам адказ. Ash & Skies зноў уразілі якаснай падачай і гучаньнем, якія амаль не адрозьніваліся ад альбомнага. Але не скажу, што ў плане сцэнічнай падачы нешта дужа зьмянілася з сакавіцкага канцэрту. Дапрацаваць гэты момант, і будзе нішцяк. Дарэчы, 17 траўня ў рок-бары TNT выступ Ash & Skies можна будзе паглядзець бясплатна – хлопцы будуць браць удзел у адборах на фэст “Мост”.